《送民部谭衡阳还朝》
明代·俞士琮

与君万里别，相送若为情。夹岸花争发，沿山鸟乱鸣。

帆悬春水色，楫带早潮声。此去银河近，仙槎风浪平。

作者简介：俞士琮，又作余士琮，字子旦，别号寰瞻。新会人。明神宗万历四十年（一六一二）举人。崇祯四年（一六三一）司教程乡，九年（一六三六）升南京国子助教，十年（一六三七）司南刑部务，入为北京户部主事，寻转员外郎，出为云南佥事，分巡安普，累升太仆寺丞光禄少卿。归卧林下者十馀年，年八十一而终。有《二吹堂》、《怕云轩》等集。清顾嗣协《冈州遗稿》卷五、清道光《新会县志》卷九有传。